CELEX: 32003D0156
Language: lt
Date: 1046908800000
Title: 2003 m. kovo 6 d. Komisijos sprendimas, iš dalies pakeičiantis Sprendimą 2003/153/EB dėl apsaugos priemonių, taikomų rimtai įtarus paukščių gripą Nyderlanduose (pranešta dokumentu Nr. C(2003) 767)tekstas svarbus EEE

Svarbus teisinis pranešimas

|

32003D0156

Oficialusis leidinys L 064 , 07/03/2003 p. 0036 - 0036

		Komisijos sprendimas2003 m. kovo 6 d.iš dalies pakeičiantis Sprendimą 2003/153/EB dėl apsaugos priemonių, taikomų rimtai įtarus paukščių gripą Nyderlanduose(pranešta dokumentu Nr. C(2003) 767)(tekstas svarbus EEE)(2003/156/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [1] su paskutiniais pakeitimais, padarytais Tarybos direktyva 2002/33/EB [2], ypač į jos 10 straipsnį,kadangi:(1) Nyderlandai pranešė apie keletą didelių paukščio gripo protrūkių,(2) Atsižvelgusios į didelį mirtingumą ir greitą ligos plitimą Nyderlandų institucijos ėmėsi skubių priemonių kaip numatyta Tarybos direktyvoje 92/40/EEB [3], nustatančioje Bendrijos paukščių gripo kontrolės priemones; be to, buvo uždraustas bet koks gyvų naminių paukščių ir perinti skirtų kiaušinių judėjimas Nyderlandų teritorijoje ir jų siuntimas į kitas valstybes nares ir trečiąsias šalis.(3) Dėl aiškumo ir skaidrumo Komisija, bendradarbiaudama su Nyderlandų institucijomis, priėmė laikiną Sprendimą 2003/153/EB [4], sugriežtinantį priemones, kurių ėmėsi Nyderlandai, ir suteikiantį tam tikrą specialią nukrypti leidžiančią nuostatą dėl skerdimui skirtų naminių paukščių ir vienadienių viščiukų judėjimo Nyderlandų teritorijoje.(4) Sprendime 2003/153/EB nustatytos apsaugos priemonės tęsiamos atsižvelgiant į šios ligos eigą.(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Sprendimo 2003/153/EB 2 straipsnyje data ir laikas "2003 m. kovo 6 d. 24.00 val." pakeičiami į "2003 m. kovo 13 d. 12.00 val."2. 3 straipsnio tekstas pakeičiamas taip:"Valstybės narės iš dalies keičia priemones, kurias jos taiko prekybai, kad šios atitiktų šį sprendimą, ir nedelsdamos tinkamai paskelbia, kokios priemonės buvo patvirtintos. Apie tai jos nedelsdamos praneša Komisijai."2 straipsnisŠis sprendimas skirtas valstybėms narėms.Priimta Briuselyje, 2003 m. kovo 6 d.Komisijos varduDavid ByrneKomisijos narys[1] OL L 224, 1990 8 18, p. 29.[2] OL L 315, 2002 11 19, p. 14.[3] OL L 167, 1992 6 22, p. 1.[4] OL L 59, 2003 3 4, p. 32.--------------------------------------------------